**Ministru kabineta noteikumu projekta “Grozījumi Ministru kabineta 2015.gada 3.marta noteikumos Nr. 113 “Valsts budžeta līdzekļu plānošanas un maksājumu veikšanas kārtība Eiropas Strukturālo un investīciju fondu mērķa “Eiropas teritoriālā sadarbība” programmu un projektu īstenošanai””, sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” Nr. 19 5.1 punktu. |

|  |  |  |
| --- | --- | --- |
| **I. Tiesību akta izstrādes nepieciešamība** | | |
| 1. | Pamatojums | Grozījumi Ministru kabineta 2015. gada 3. marta noteikumos Nr. 113 “Valsts budžeta līdzekļu plānošanas un maksājumu veikšanas kārtība Eiropas Strukturālo un investīciju fondu mērķa “Eiropas teritoriālā sadarbība” programmu un projektu īstenošanai” (turpmāk – MK noteikumi) nepieciešami, lai būtu iespējams nodrošināt Eiropas Strukturālo un investīciju fondu mērķa “Eiropas teritoriālā sadarbība” (turpmāk – ETS) Latvijas-Lietuvas pārrobežu sadarbības programmas (Interreg V-A LV-LT-Latvija-Lietuva) (turpmāk – Programma) īstenošanu atbilstoši Eiropas Parlamenta un Padomes 2013.gada 17.decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula) 132.panta 1.apakšpunkta nosacījumiem un Eiropas Strukturālo un investīciju fondu mērķa “Eiropas teritoriālā sadarbība” programmu vadības likuma 10.panta 1.apakšpunkta nosacījumiem, kas paredz savlaicīgu attiecināmo izdevumu atmaksu Programmas finansējuma seņemējiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Finanšu plūsma starp Eiropas Komisiju (turpmāk – EK)** **un Programmas vadošo iestādi.**   Programmai pieejamais ERAF finansējums ir **54 966 201 *euro***. Saskaņā ar Regulas, 134.panta 1.apakšpunktu Programmai tiek izmaksāts avanss 3% apmērā no tai pieejamā ERAF finansējuma, kas ir **1 648 986,03 *euro***. Regulas 134.panta 2.apakšpunkts paredz, ka papildus avansam, sākot ar 2016.gadu līdz 2020.gadam, EK katru gadu izmaksā arī ikgadējo priekšfinansējumu, kurš tiek dzēsts, beidzoties kārtējam grāmatvedības gadam jeb ikgadējai kontu slēgšanai.  2016.gadā kā ikgadējais priekšfinansējums tika ieskaitīti **2%** no Programmai pieejamā ERAF finansējuma jeb **1 099 324,02 *euro***. Attiecīgi 2016.gadā Programmai no EK pārskaitītais kopējais finansējums veidoja **2 748 310,05 *euro*.**  2017.gadā tika slēgts Programmas pirmais grāmatvedības gads. Ņemot vērā, ka 2016.gadā netika iztērēts 2016.gadā pārskaitītais ikgadējais priekšfinansējums **1 099 324,02 *euro*** apmērā, tad saskaņā ar Regulas 139.panta 7.apakšpunktu EK dzēsa 2016.gadā pārskaitīto ikgadējo priekšfinansējumu. Ikgadējā priekšfinansējuma dzēšana notika *offseting* veidā, proti, atņemot 2016.gadā pārskaitīto summu no 2017.gadā pieejamā ikgadējā priekšfinansējuma, kas ir **1 442 862,78 *euro*** jeb **2,625%** no Programmai pieejamā ERAF finansējuma. Attiecīgi EK 2017.gadā pārskaitīja starpību **343 538,75 *euro*** apmērā, kārezultātā 2017.gada beigās no EK saņemtie līdzekļi veidoja kopējo summu **3 091 848,80 *euro*** (projektiem un Programmas tehniskajai palīdzības izdevumiem).  Saskaņā ar Regulas 134.panta 2.apakšpunktu 2018.gadā pienākas ikgadējais priekšfinansējums **2,75%** apmērā jeb **1 511 570,53 *euro*** apmērā. Diemžēl Programmas vadošā iestāde 2018.gadā nesaņems ikgadējo priekšfinansējumu pilnā apmērā un arī tiks piemērota *offseting* metode, jo 2017.gadā piešķirtais ikgadējais priekšfinansējums netika pilnībā izmantots. Attiecīgi plānots, ka 2018. gadā tiks saņemta tikai starpība, kas ir **68 707,74 *euro***, kā arī ikgadējo grāmatvedības kontu slēguma ietvaros saņemamā kumulatīvi 10% ieturētā atmaksa **13 000,50 *euro*** saskaņā ar Regulas 130. panta 1. apakšpunktu par iepriekšējo grāmatvedības gadu. Šīs summas indikatīvi tiks pārskaitītas 2018.gada maijā/jūnijā.  Ņemot vērā pašreizējo Programmas ieviešanas stadiju un Regulas nosacījumus, kas attiecas uz ikgadējo kontu slēgšanu, plānots, ka pilnā apmērā ikgadējo priekšfinansējumu būs iespējams saņemt tikai, sākot ar 2019.gadu.   1. **Apstākļi, kas ir veicinājuši apgrozāmo līdzekļu iztrūkumu Programmas kontā 2018. un 2019. gados.**   No Programmai pieejamā ERAF finansējuma uz 2018.gada 7.martu saistībās ir uzņemti **51 406 556, 05 *euro*** jeb **93,56%**. Pašreiz Programmas kontā no EK avansa un priekšfinansējuma veidā ir pārskaitīti **3 091 848,80 *euro*** (kumulatīvi, ņemot vērā 2016. un 2017. gadus).  2018. gadā Programmas īstenošana atrodas tās augstākajā punktā, jo;   * pilnā sparā norit pirmā atklāta projektu konkursa projektu īstenošana (41 projekts); * uzsākusies otrā atklāta projektu konkursa projektu īstenošana (48 projekti); * uzsākusies lielā ceļu projekta īstenošana.   No EK pārskaitītie avansa līdzekļi **3 091 848,80 EUR** apmērā, nav pietiekami, lai nosegtu visus plānotos projektu maksājumu pieprasījumus, kā arī segtu Programmas tehniskās palīdzības izdevumus.  Vides aizsardzības un reģionālās attīstības ministrija (turpmāk – VARAM), kas pilda Programmas vadošās iestādes funkcijas, veicot projektu plānoto maksājumu prognožu analīzi, secina, ka 2018. un 2019.gadā, veidojas ārvalstu finanšu palīdzības apgrozāmo līdzekļu (2018.gadā **2 637 637 *euro*** un 2019.gadā **6 071 317 *euro***) iztrūkums, kas attiecīgi rada risku, ka Programmas ietvaros nebūs iespējams savlaicīgi apmaksāt visus projektu maksājumu pieprasījumus. Galvenais iemesls, kas rada ārvalstu finanšu palīdzības līdzekļu iztrūkumu, ir EK salīdzinoši mazie Programmas avansi un pieejas maiņa attiecībā uz EK deklarējamajiem izdevumiem.  Programmas nosacījumi paredz, ka vadošā iestāde samaksā 70% no kopējā maksājuma pieprasījuma, saņemot maksājuma pieprasījumu, atlikušos 30% - triju mēnešu laikā no maksājuma pieprasījuma iesniegšanas brīža, kad vadošā iestāde ir veikusi visas nepieciešamās pārbaudes. 2007.-2013.gada plānošanas periodā EK vadošajai iestādei izdevumu deklarācijā ļāva iekļaut finansējuma saņēmējam izmaksātos 70%. Šajā plānošanas periodā EK piemēro stingrāku Regulas noteikumu interpretāciju, vadošajām iestādēm izmaksas ļaujot deklarēt tikai tad, kad finansējuma saņēmējam ir samaksāti 100% no iesniegtā maksājumu pieprasījuma.  No brīža, kad projekta vadošais partneris vadošajai iestādei iesniedz maksājuma pieprasījumu līdz brīdim, kad sertificētie izdevumi no EK tiek atmaksāti dalībvalstij, vidēji paiet pieci mēneši, kas rada apgrozāmo līdzekļu iztrūkumu programmas naudas plūsmā. VARAM optimizē savas iekšējās procedūras un veic visas pārbaudes, kā arī sagatavo atmaksu pieprasījumus EK iespējami īsākā laikā, taču veiktie optimizācijas pasākumi neļauj pilnībā izvairīties no apgrozāmo līdzekļu iztrūkuma.  Lai nodrošinātu finansējuma pieejamību Programmas projektiem, nepieciešami grozījumi – MK noteikumos, paredzot VARAM iespēju saņemt priekšfinansējumu apgrozāmo līdzekļu nodrošināšanai no valsts budžeta dotācijas no vispārējiem ieņēmumiem, kurš pēc tam tiek atgriezts kā atmaksa valsts pamatbudžetā. |
| 3. | Projekta izstrādē iesaistītās institūcijas | VARAM, Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmē finansējuma saņēmējus (publisko vai privāto tiesību juridiskās personas), kurus šajā normatīvā akta izstrādes posmā nav iespējams konkrēti noteikt. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav attiecināms |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 8 708 954 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 8 708 954 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2 637 637 | 0 | 6 071 317 | 0 | 0 | 0 |
| 2.1. valsts pamatbudžets | 0 | 2 637 637 | 0 | 6 071317 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -2 637 637 | 0 | -6 071 317 | 0 | 0 | +8 708 954 |
| 3.1. valsts pamatbudžets | 0 | -2 637 637 | 0 | -6 071 317 | 0 | 0 | +8 708 954 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 |  | 0 | 0 | 0 |  |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | -2 637 637 | -6 071317 | 0 | 8 708 954 |
| 5.2. speciālais budžets | 0 | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu Programmas īstenošanu atbilstoši Regulas 132.panta 1.apakšpunkta prasībām, valsts budžeta programmā 69.00.00 “Mērķa “Eiropas teritoriālā sadarbība” pārrobežu sadarbības programmu, projektu un pasākumu īstenošana” nepieciešami līdzekļi no dotācijas no vispārējiem ieņēmumiem **8 708 954 *euro*** apmērā, no kuriem **2 637 637 *euro*** nepieciešami 2018.gadā un **6 071 317 *euro*** 2019.gadā. No valsts budžeta saņemtā dotācija no vispārējiem ieņēmumiem 2021.gadā **8 708 954 *euro*** apmērā tiek atgriezta kā atmaksa valsts pamatbudžetam.  Pašreiz projektiem bāzē iekļautā ārvalstu finanšu palīdzība Programmas projektu izdevumiem veido: 2018.gadā **13 843 623 *euro*,** 2019.gadā **25 814 203 *euro*,** 2020.gadā **4 757 048 *euro*,** 2021.gadā **9 447 746 *euro*** un 2022.gadā **332 563 *euro*.**  Veicot Programmas projektu plānoto maksājumu prognožu analīzi pa mēnešiem un gadiem, Programmas ārvalstu finanšu palīdzības kontā 2018. un 2019.gadā veidojas ārvalstu finanšu palīdzības apgrozāmo līdzekļu (2018.gadā **2 637 637 *euro***un 2019.gadā **6 071 317 *euro***) iztrūkums, kas attiecīgi rada risku, ka VARAM nespēs savlaicīgi apmaksāt visus vadošajā iestādē iesniegtos maksājumu pieprasījumus. Esošo situāciju iespējams risināt, piešķirot valsts budžeta līdzekļu aizdevumu no dotācijas no vispārējiem ieņēmumiem. Programmas projektu izdevumi tiek deklarēti EK un pēc tam saņemti atpakaļ Programmas ārvalstu finanšu palīdzības kontā. Lai nodrošinātu piešķirto valsts budžeta līdzekļu **8 708 954 *euro*** apmērā atgūšanu valsts pamatbudžeta ieņēmumos, VARAM 2021.gadā valsts budžeta saistībās plāno atmaksu **8 708 954 *euro*** apmērā. Pieprasītā valsts budžeta aizdevuma apjoms un tā atmaksa pirms iekļaušanas valsts budžeta ilgtermiņa saistībās tiks saskaņoti ar Finanšu ministriju un var tikt koriģēti, ja Programmas projektu aktuālā naudas plūsma prognoze līdzekļu pieprasīšanas brīdī ir mainījusies. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Programmas īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, nozaru ministrijas vai citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

Vides aizsardzības un reģionālās attīstības ministra vietā –

tieslietu ministrs

Dzintars Rasnačs

Vīza:

valsts sekretārs Rinalds Muciņš

1747

Lapiņa, 66076710

[Ieva.Lapina@varam.gov.lv](mailto:Ieva.Lapina@varam.gov.lv)